<classify> MWANASHERIA Mkuu wa Serikali, Dk Adelardus Kilangi amesema kwa sasa ofi si imeweka mikakati ya kutafsiri sheria zote ili zisomeke kwa lugha ya Kiswahili. Aliitoa kauli hiyo jijini hapa jana alipokuwa akitoa ufafanuzi kufuatia swali la nyongeza la Mbunge wa Viti Maalumu, F aida Bakari CCM aliyehoji kama serikali ina mpango kuhakikisha miswada ya sheria zinazoletwa bungeni inaandikwa kwa lugha ya Kiswahili ili kila Mbunge aweze kuzielewa kwa kuwa wanatofautiana kiwango cha uelewa.Tunaletewa miswada kwa lugha ya Kiingereza watu wanaweza kujadili wakati hawaelewi lugha hiyo. Je serikali haioni ni muda muafaka lugha ya Kiswahili ikatumika kwenye Mahakama, Bunge na maeneo mengine? Akijibu swali hilo, Dk Kilangi alisema kuwa ofisi yake imeweka mikakati ya kutafisiri sheria zote ili zisomeke kwa lugha ya Kiswahili licha ya kuwa suala hilo linahitaji rasilimali fedha na watu. Suala hili linahitaji rasilimali fedha na utaalamu wa kutosha maana sheria ina utaalamu wake kuitafsiri kutoka Kiingereza kwenda Kiswahili, hivyo tunatakiwa kuwa na walaamu ambao watatafsiri bila kupotosha maana halisi.  <topic>: KITAIFA 